महिला कर्मचारीले बच्चा जन्माएपछि ६० दिन प्रसूति विदा पाउने नियम अहिले नै छ । यो समयसम्म तपाइको अफिसले तपाइलाई घरमै बस्दा पनि तलब दिनै पर्छ । यो ६० दिनभन्दा बढी समय तपाइले घरमा बस्नु पर्ने भयो भने तपाइको अफिसले तलब दिदैन । त्यस्तो अबस्थामा कोषले आधारभूत तलबको ६० प्रतिशत रकम दिन्छ । तर, कोषले दिने यस्तो रकम बढीमा ३८ दिनको मात्रै हो । किनभने ‘प्रसूति बिदा वापत रकम प्राप्त गर्ने साठी दिनसमेत जोडी हुन आउने अन्ठानब्बे दिन भन्दा बढी हुने छैन’ भनेर कोष संचालन कार्यविधिमा उल्लेख गरिएको छ ।
